Ηλίας Κασιδιάρης

Ο Ηλίας Kασιδιάρης (Πειραιάς, 29 Νοεμβρίου 1980) είναι Έλληνας πολιτικός, συγγραφέας και ιδρυτής του Εθνικού Κόμματος - Έλληνες. Στο παρελθόν είχε διατελέσει εκπρόσωπος τύπου και βουλευτής της Χρυσής Αυγής. Για τη δράση του με την Χρυσή Αυγή καταδικάστηκε πρωτόδικα σε κάθειρξη 13 ετών και 6 μηνών για διεύθυνση εγκληματικής οργάνωσης.

Από το 2001 αρθρογραφούσε σε έντυπα της Χρυσής Αυγής, ενώ από το 2012 έως το 2019 διετέλεσε βουλευτής του ελληνικού κοινοβουλίου όντας μέλος της. Στο πλαίσιο της δράσης του με τη ΧΑ έχει χρησιμοποιήσει ναζιστικά σύμβολα και σημαίες, εγκωμιάσει ναζιστές και εκφράσει νεοναζιστικές θέσεις, ενώ φέρει τατουάζ με ναζιστικά σύμβολα στο σώμα του. Το Μάιο του 2011 ήταν ένα από τα στελέχη της ΧΑ που οργάνωσαν ένα πογκρόμ εναντίον μεταναστών στο κέντρο της Αθήνας. Κατά τη διάρκεια τηλεοπτικής εκπομπής πριν τις εκλογές του Ιουνίου 2012 χειροδίκησε κατά της υποψήφιας βουλεύτριας του ΚΚΕ Λιάνας Κανέλλη, αφού πρώτα κατέβρεξε την Ρένα Δούρου, υποψήφια με τον ΣΥ.ΡΙΖ.Α.. Μετά τη δολοφονία του Παύλου Φύσσα από τον Γιώργο Ρουπακιά τον Σεπτέμβριο του 2013, συνελήφθη μαζί με άλλα στελέχη της Χρυσής Αυγής με την κατηγορία συμμετοχής σε εγκληματική οργάνωση, αλλά αφέθηκε ελεύθερος με περιοριστικούς όρους. Κρίθηκε προφυλακιστέος τον Ιούλιο του 2014, αλλά αποφυλακίστηκε έναν χρόνο μετά. Τον Οκτώβριο του 2020 κρίθηκε ένοχος για διεύθυνση εγκληματικής οργάνωσης από το τριμελές Εφετείο Κακουργημάτων και καταδικάστηκε σε κάθειρξη 13 ετών και 6 μηνών. Από τον Οκτώβριο του 2020 εκτίει την ποινή του στη φυλακή ενώ σήμερα κρατείται στις φυλακές Δομοκού.

Το Μάιο του 2020 αποχώρησε από τη Χρυσή Αυγή και ανακοίνωσε την ίδρυση του εθνικιστικού κόμματος Έλληνες για την Πατρίδα μέσω ενός βίντεο στο YouTube. Αιτία της αποχώρησής του ήταν ότι ο Νίκος Μιχαλολιάκος αρνήθηκε την πρότασή του για αλλαγές στη ιδεολογική δομή και την ονομασία της Χρυσής Αυγής και την ανάληψή της ηγεσίας της από τον ίδιο τον Κασιδιάρη. Στις δημοτικές εκλογές του 2023 ήταν υποψήφιος δήμαρχος Αθηναίων με την παράταξη Ελεύθεροι Αθηναίοι και εκλέχτηκε δημοτικός σύμβουλος. Εξέπεσε από το αξίωμα του δημοτικού συμβούλου την ίδια ημέρα της ορκωμοσίας του σε αυτό.https://www.in.gr/2023/12/29/greece/tethike-se-argia-o-kasidiaris-meta-tin-orkomosia-tou-os-dimotikos-symvoulos-eksepese-tou-aksiomatos/

 Βιογραφικά στοιχεία 

Γεννήθηκε στον Πειραιά και έχει καταγωγή από τα Δημαρίστικα Μάνης.Παρέα στη Μάνη Παπαχρήστου - Κασιδιάρης, Newsbeast 02/09/2012.Περιοδικό «Αδούλωτη Μάνη», τεύχος 2, νέα περίοδος, Απρίλιος - Ιούνιος 2012, σελ. 81. Σπούδασε στο Γεωπονικό Πανεπιστήμιο Αθηνών και ειδικεύτηκε στη Χημεία Τροφίμων.

 Πολιτική 

 Πορεία με τη Χρυσή Αυγή 

Το 2001, ξεκίνησαν να δημοσιεύονται σε έντυπα της Χρυσής Αυγής κείμενά του στα οποία υπερασπιζόταν στελέχη της οργάνωσης, όπως τον καταζητούμενο τότε «Περίανδρο». Το 2004, σε ένα τεύχος του περιοδικού νεολαίας της Χ.Α., Resistance/Αντεπίθεση, εμφανίζεται να παρουσιάζει τεχνικές του στριτ φάιτινγκ. Τον Μάιο του 2012 εξελέγη βουλευτής στην εκλογική περιφέρεια Αττικής συγκεντρώνοντας τις περισσότερες ψήφους από το κόμμα τουΒουλευτές και σταυροί προτίμησης στις περιφέρειες της χώρας, in.gr 08/05/2012. και επανεξελέγη τον Ιούνιο του 2012 και τον Ιανουάριο και τον Σεπτέμβριο του 2015. Επιπλέον, στις δημοτικές εκλογές του 2014 και του 2019 έθεσε υποψηφιότητα για δήμαρχος Αθηναίων με την παράταξη «Ελληνική Αυγή για την Αθήνα» λαμβάνοντας ποσοστά 16,12 και 10,53% αντίστοιχα και καταταγόμενος και τις δύο φορές 4ος, ενώ εξελέγη δημοτικός σύμβουλος. Την περίοδο που ήταν μέλος της Χρυσής Αυγής, εκπαίδευε τα κομματικά μέλη στις πολεμικές τέχνες, ενώ μέχρι την εκλογή του εργαζόταν ως επιθεωρητής συστημάτων διαχείρισης ασφάλειας τροφίμων. Στις εκλογές του 2019 απέτυχε να εισέλθει στο κοινοβούλιο, καθώς η Χρυσή Αυγή έμεινε εκτός βουλής με ποσοστό 2,93%.

Tο Μάιο του 2020 έστειλε επιστολή στον Νίκο Μιχαλολιάκο ζητώντας του να πραγματοποιηθούν αλλαγές, τόσο στη δομή όσο και στη λειτουργία της Χρυσής Αυγής. Οι προτάσεις αυτές περιελάμβαναν αλλαγή ονομασίας και ηγεσίας, με την παραμονή του Μιχαλολιάκου ως επίτιμου αρχηγού και εκλογή του ίδιου του Κασιδιάρη ως νέου Γενικού Γραμματέα από την βάση, καθώς και επανάληψη της θέσης της ΧΑ περί απόρριψης «ναζισμού-φασισμού και κάθε μη ελληνικού ιδεολογικού ρεύματος». Ο Μιχαλολιάκος απέρριψε αυτές τις προτάσεις, με αποτέλεσμα στις 21 Μαΐου ο Κασιδιάρης να ανακοινώσει την αποχώρηση του από την Χρυσή Αυγή προαναγγέλλοντας την ίδρυση νέου κόμματος.

 Εθνικό Κόμμα - Έλληνες και εκλογικές αναμετρήσεις του 2023 

Στις 4 Ιουνίου 2020, ανακοίνωσε την ίδρυση του κόμματος «Έλληνες για την Πατρίδα» (μετέπειτα «Εθνικό Κόμμα - Έλληνες») με βιντεοσκοπημένο μήνυμα στο YouTube, στο οποίο δήλωνε τις θέσεις και την ιδεολογία του νέου κόμματος. Στο κόμμα τον ακολούθησαν πολλά πρώην στελέχη της Χρυσής Αυγής.

Αργότερα ο Κασιδιάρης παραιτήθηκε από την προεδρία του κόμματος, διαδεχόμενος αρχικά από διοικούσα επιτροπή και από τον Απρίλιο του 2023 από τον Αναστάσιο Κανελλόπουλο, πρώην αντιεισαγγελέα του Αρείου Πάγου, ενώ ανακοίνωσε την πρόθεσή του να είναι υποψήφιος στις εκλογές του Μαΐου 2023 στην εκλογική περιφέρεια της Α' Αθηνών. Δεν μπορούσε να διεκδικήσει την είσοδό του στην Βουλή ως επικεφαλής του κόμματος, λόγω νομοθετικής ρύθμισης που είχε ψηφιστεί στην βουλή το προηγούμενο διάστημα. Τελικά, δεν συμμετείχε στις εκλογές ως υποψήφιος, καθώς ο Άρειος Πάγος απέρριψε την συμμετοχή στις εκλογές του Εθνικού Κόμματος - Έλληνες.

Στις εκλογές του Ιουνίου του 2023, δήλωσε ότι θα κατέλθει υποψήφιος με τον ανεξάρτητο συνδυασμό υποψηφίων «Έλληνες για την Πατρίδα και την Ελευθερία», με τον οποίο θα ήταν υποψήφιος στην Α' Αθηνών. Αργότερα, η συμμετοχή του συνδυασμού στις εκλογές, απορρίφθηκε από τον Άρειο Πάγο. Μετά την ανακήρυξη των κομμάτων από τον Άρειο Πάγο, ο Κασιδιάρης δήλωσε δημοσίως την στήριξή του στο κόμμα Σπαρτιάτες, το οποίο μπήκε στην βουλή με ποσοστό 4,68% εκλέγονας 12 βουλευτές.

Στις 27 Ιουλίου 2023, ανακοίνωσε την πρόθεσή του να είναι υποψήφιος δήμαρχος Αθηναίων στις δημοτικές εκλογές του 2023 με τον συνδυασμό «Ελεύθεροι Αθηναίοι». Ο συνδυασμός έλαβε 8,33% και εξέλεξε δύο δημοτικούς συμβούλους, συμπεριλαμβανομένου και του ιδίου. Λόγω του γεγονότος ότι βρίσκεται στη φυλακή, έλαβε άδεια για να ορκιστεί δημοτικός σύμβουλος και την ίδια ημέρα εξέπεσε από το αξίωμά του και παραιτήθηκε από την ηγεσία της δημοτικής παράταξης.

Στις ευρωεκλογές του 2024 δήλωσε ότι θα ψήφιζε τον απόστρατο αξιωματικό του πυροβολικού Χαράλαμπο Γιώτη, επικεφαλής δημοτικής παράταξης στον δήμο Αθηναίων που  βρισκόταν στο ψηφοδέλτιο του κόμματος Πατριώτες. Στην συνέχεια, ο υποψήφιος έλαβε σχεδόν τους διπλάσιους σταυρούς από τον ίδιο τον πρόεδρο του κόμματος, Πρόδρομο Εμφιετζόγλου.

 Σχέσεις με τον Ναζισμό 
Ο Κασιδιάρης διετέλεσε βουλευτής από το 2012 έως το 2019 με το κόμμα της Χρυσής Αυγής, το οποίο θεωρείται νεοναζιστικής ιδεολογίας από μεγάλο τμήμα της ακαδημαϊκής κοινότητας και τον δημοσιογραφικό κόσμο.Δημοσιογραφικός κόσμος:

Τον Ιανουάριο του 2005, ήταν μέλος του ακροατηρίου μιας συναυλίας νεοναζιστικών συγκροτημάτων που είχε οργανώσει και διαφημίσει μέσω των εντύπων της η ΧΑ, στην οποία παρίστατο και η ηγεσία του κόμματος. Οι παριστάμενοι εκφωνούσαν νεοναζιστικά συνθήματα και χαιρετούσαν ναζιστικά, ενώ έψαλλαν τον ελληνικό εθνικό ύμνο και τον εθνικό ύμνο της ναζιστικής Γερμανίας και ύψωσαν τη σημαία της Βέρμαχτ και των Ες-Ες. Τον επόμενο μήνα, έγραψε στην εφημερίδα της Χ.Α. το σχετικό ρεπορτάζ με τίτλο «Ροκ για την Πατρίδα!», στο οποίο εγκωμίαζε ένα ρατσιστικό τραγούδι ενός γερμανικού συγκροτήματος που συμμετείχε στη συναυλία.

Έχει γράψει άρθρα στα οποία αναφέρεται στον Αδόλφο Χίτλερ και τον ΝαζισμόΟ Κασιδιάρης εξυμνεί τον Χίτλερ, TVXS 17/09/2012. ως μεγάλη προσωπικότητα και ιδεολογία αντίστοιχα του 20ου αιώνα, ενώ δηλώνει και αρνητής του Ολοκαυτώματος."Αρνητής του Ολοκαυτώματος" δήλωσε ο Ηλίας Κασιδιάρης, Πρώτο Θέμα 06/06/2013. Επίσης, μέσα στη Βουλή έχει διαβάσει αποσπάσματα από το πλαστό αντισημιτικό κείμενο των Πρωτοκόλλων των Σοφών της Σιών.Greek neo-Nazi lawmaker indicates he is a Holocaust denier, Haaretz 07/06/2013.

Το 2012 φέρεται να εόρτασε μαζί με άλλα μέλη της Χ.Α. το χειμερινό ηλιοστάσιοΟ Ηλίας Κασιδιάρης πάνω στο βουνό για τη νέα Χρυσή Αυγή, iefimerida 27/12/2012. Ανακτήθηκε στις 23/6/2014., όπου κατηγορήθηκε ότι φωτογραφήθηκε κρατώντας την πολεμική σημαία (Reichskriegsfahne) του Γ' ΡάιχThe Historical Flags of Germany Part 3 loeser.us. Ανακτήθηκε στις 24/6/2014. και χαιρετώντας ναζιστικάΝτοκουμέντα: Μιχαλολιάκος και Παππάς με τη σβάστικα στο χέρι -Οταν τα στελέχη της Χρυσής Αυγής ντύνονταν Ναζί (εικόνες) iefimerida 23/06/2014. Ανακτήθηκε στις 23/6/2014.. Ο ίδιος ισχυρίστηκε πως η φωτογραφία ήταν προϊόν φωτομοντάζ, ισχυρισμό τον οποίον υποστήριξε και η Χρυσή Αυγή.Νέα φωτομοντάζ και ανάποδη κοπτοραπτική από την εφημερίδα των Συντακτών, Χρυσή Αυγή 23/06/2014. Ανακτήθηκε στις 25/6/2014. Η φωτογραφία με τον Κασιδιάρη να κρατάει τη σημαία της Βέρμαχτ βρέθηκε αποθηκευμένη στο κινητό του τηλέφωνο και τον Ιούνιο του 2018 προβλήθηκε στη δίκη της Χρυσής Αυγής.

Φέρει τατουάζ μια σβάστικα στον αριστερό ώμο,Αντώνης Γαλανόπουλος (20/11/2014), Με σορτς, αμάνικο και σβάστικα ο Κασιδιάρης στην Επιτροπή της Βουλής The TOC. Ανακτήθηκε στις 19/5/2017. η οποία κατά δήλωσή του είναι «πανάρχαιο και αιώνιο σύμβολο της Ελληνικότητας».Προκλητικό άρθρο του προφυλακισμένου Ηλία Κασιδιάρη για την Αμφίπολη The TOC 12/10/2014. Ανακτήθηκε 19/05/2017. Σε φωτογραφίες από ένα ταξίδι του στην Αγγλία που δημοσιεύτηκαν στο περιοδικό νεολαίας της Χ.Α. Αντεπίθεση εμφανίζεται με τα μέλη του ρατσιστικής και νεοναζιστικής θεματολογίας συγκροτήματος Whitelaw φορώντας μπλούζα με λογότυπα που συσχετίζονται με τα Σουτσστάφφελ.

 Κριτική και ζητήματα με την δικαιοσύνη 

Ο Ηλίας Κασιδιάρης έχει αντιμετωπίσει βαριές κατηγορίες για υποκίνηση βίας με τη δράση της Χρυσής Αυγής, καθώς και ατομικά. Έχοντας συλληφθεί με αφορμή τη δολοφονία του Παύλου Φύσσα ως μέλος του κόμματος, αλλά και με κατηγορίες για υποκίνηση βίας και ρατσισμού, η Χρυσή Αυγή έχει χαρακτηριστεί εγκληματική οργάνωση με στρατιωτική δομή.

 Δίωξη για συνέργεια σε ληστεία και αθώωση 

Το 2007, κατηγορήθηκε για συνέργεια σε ληστεία εις βάρος φοιτητή που έλαβε χώρα στην Πολυτεχνειούπολη στην Αθήνα. Το θύμα δέχτηκε επίθεση από αγνώστους που τον χτύπησαν με γκλομπ, τον μαχαίρωσαν, του αφαίρεσαν την ταυτότητα και, σύμφωνα με αυτόπτες μάρτυρες, διέφυγαν με αυτοκίνητο που ανήκε στον κατηγορούμενο, ο οποίος αρνήθηκε την ανάμιξή του. Τον Μάρτιο του 2013 αθωώθηκε από το Μονομελές Εφετείο Κακουργημάτων, λόγω αμφιβολιών. Η δίκη καταγγέλθηκε από παριστάμενους και την πολιτική αγωγή ότι διεξήχθη υπό καθεστώς φόβου, καθώς διαδραματίστηκε σε μία αίθουσα γεμάτη από οπαδούς της Χρυσής Αυγής την παρουσία των οποίων αφέθηκε να ρυθμίζει ο ίδιος ο Κασιδιάρης.

Το 2010, κατέθεσε μήνυση για ψευδορκία εναντίον της μάρτυρος που είχε σημειώσει τον αριθμό κυκλοφορίας του αυτοκινήτου, ο οποίος ταυτοποιήθηκε από την αστυνομία με το εταιρικό όχημα του Κασιδιάρη. Η υπόθεση εκδικάστηκε το 2016, οπότε και το Τριμελές Πλημμελειοδικείο την έκρινε αθώα, καθώς δεν συγκροτείτο «αντικειμενική υπόσταση του αδικήματος».

Τον Νοέμβριο του 2013, αποφασίστηκε η άρση της βουλευτικής του ασυλίας του, ύστερα από μήνυση που κατέθεσε εις βάρος του ο τηλεοπτικός σταθμός Alpha και μία δημοσιογράφος, κατηγορώντας τον για συκοφαντική δυσφήμηση.Ολομέλεια Βουλής: Αποφάσισε άρση ασυλίας των Κασιδιάρη-Κουκούτση, Το Βήμα 27/11/2013.

 Πογκρόμ εναντίον μεταναστών 

Σύμφωνα με αναφορά που κατατέθηκε τον Μάιο του 2014 στον αρμόδιο για ρατσιστικά εγκλήματα εισαγγελέα του Άρειου Πάγου από την Πρωτοβουλία Δικηγόρων για την Πολιτική Αγωγή του Αντιφασιστικού Κινήματος JailGoldenDawn, ο Κασιδιάρης εκφώνησε ομιλία σε συγκέντρωση στο κέντρο της Αθήνας μετά τη δολοφονία του Μανώλη Καντάρη από τρεις μετανάστες (Μάιος 2011) και στη συνέχεια τέθηκε επικεφαλής πορείας που μετατράπηκε σε πογκρόμ εναντίον μεταναστών.Το πογκρόμ του 2011: Το πογκρόμ είχε ως αποτέλεσμα, σύμφωνα με τα στοιχεία της JGD, τον θάνατο ενός 21χρονου μετανάστη από το Μπανγκλαντές, του Αλίμ Αμπντούλ Μάναν, ενώ άλλοι 100 και πλέον τραυματίστηκαν, εκ των οποίων οι 20 σοβαρά.  Σε βίντεο που ανέβηκαν στο διαδίκτυο φαίνεται ο Κασιδιάρης να εκφωνεί ομιλία στο συγκεντρωμένο πλήθος, να δίνει συνθήματα μαζί με τον Παναγιώταρο και να καθοδηγεί την πορεία.  Στο κινητό του Κασιδιάρη βρέθηκαν τρία μηνύματα για το πογκρόμ. Στο τεύχος της 18/5 του περιοδικού του κόμματος, υπέγραφε το κύριο άρθρο στο οποίο αναφερόταν ότι «όσο παραμένουμε εκτός Κ(υ)νοβουλίου (sic) θα κυριαρχούμε στο καθιερωμένο πεδίο δράσης μας -το πεζοδρόμιο- και θα κάνουμε την Αθήνα άνω-κάτω. Αυτή είναι η αποστολή μας, αυτή είναι η πολιτική μας». Μιλώντας σε εκδήλωση στα γραφεία της ΧΑ μία βδομάδα αργότερα, στις 21/5, ο Κασιδιάρης έκανε λόγο για δραστηριότητες κατοίκων των Αθηνών τους οποίους, όμως, οργάνωσε η ΧΑ.

Η υπόθεση χαρακτηρίστηκε ως επείγουσα κατά την προκαταρκτική εξέτασή της, ωστόσο δεν ασκήθηκε ποινική δίωξη. Τον Απρίλιο του 2016 υποβλήθηκε υπόμνημα από δικηγόρο-μέλος της JGD, για να αποτραπεί η παραγραφή της υπόθεσης. Την ίδια μέρα ο εισαγγελέας έθεσε την υπόθεση στο αρχείο αγνώστων δραστών.

 Επεισόδιο με Λιάνα Κανέλλη και Ρένα Δούρου 

Στις 7 Ιουνίου του 2012, ευρισκόμενος σε τηλεοπτική εκπομπή, ήρθε σε έντονη αντιπαράθεση με τις υποψήφιες βουλευτίνες Λιάνα Κανέλλη (ΚΚΕ) και Ρένα Δούρου (ΣΥΡΙΖΑ) και πέταξε το νερό από το ποτήρι του στην τελευταία. Σαν αντίδραση σε αυτή την ενέργεια, η Κανέλλη σηκώθηκε και τον χτύπησε με μια εφημερίδα φωνάζοντας του να φύγει. Εκείνος την έσπρωξε και τη χτύπησε 3 φορές στο πρόσωπο.Επίθεση κατά Λ. Κανέλλη:
Ο βουλευτής Ηλίας Κασιδιάρης της Χρυσής Αυγής χαστούκισε τη Λιάνα Κανέλλη, Το Βήμα 07/06/2012.
Επίθεση Κασιδιάρη κατά Κανέλλη, Η Καθημερινή 07/06/2012.
Ξυλοδαρμός της Λιάνας Κανέλλη, Τα Νέα 07/06/2012. Αμέσως η προϊσταμένη της Εισαγγελίας έδωσε εντολή να συλληφθεί με την αυτόφωρη διαδικασία για απόπειρα επικίνδυνης σωματικής βλάβης. Ο ίδιος έφυγε και καταζητείτο από την αστυνομία μέχρι τη λήξη της προθεσμίας της αυτόφωρης διαδικασίας. Το επεισόδιο προβλήθηκε διεθνώς.Διεθνής προβολή: Σχεδόν ομόφωνη ήταν και η καταδίκη της πράξης του Κασιδιάρη από όλα τα ελληνικά πολιτικά κόμματα, εκτός από τη Χρυσή Αυγή, που κατηγόρησε την Κανέλλη ότι εκείνη ξεκίνησε το περιστατικό, ενώ επιδοκιμάστηκε από τον Γενικό Γραμματέα της ΧΑ Νίκο Μιχαλολιάκο σε ομιλία του σε μέλη του τάγματος εφόδου της Νίκαιας.

Ο ίδιος υποστήριξε πως ήταν θύμα επιχείρησης αποπροσανατολισμού της κοινής γνώμης.«Εμφανίστηκε» ο Κασιδιάρης , Το Ποντίκι 09/06/2012. Με αφορμή το γεγονός, αρκετά πολιτικά κόμματα πρότειναν αποκλεισμό των εκπροσώπων της ΧΑ από κάθε προεκλογική συζήτηση, κάτι που βρήκε σύμφωνη την Πανελλήνια Ομοσπονδία Ενώσεων Συντακτών, αλλά η πρόταση απορρίφθηκε από το ΕΣΡ ως αντισυνταγματική. Το 2015 ο βουλευτής απαλλάχθηκε από το Μονομελές Πλημμελειοδικείο Αθηνών, το οποίο μετέτρεψε την κατηγορία σε απλή σωματική βλάβη και έπαυσε την ποινική δίωξη καθώς δεν κατατέθηκε μήνυση από την Κανέλλη. Μάλιστα, σύμφωνα με τον δημοσιογράφο-ερευνητή Δημήτρη Ψαρρά, το επεισόδιο ήταν σκηνοθετημένο και ότι ο Κασιδιάρης αντέγραψε την αντίδραση του Ρώσου ακροδεξιού Βλαντίμιρ Ζιρινόφσκι, που το 1995 σε μία τηλεοπτική εκπομπή είχε ρίξει ένα ποτήρι νερό σε ένα πολιτικό του αντίπαλο, ως απάντηση σε ένα σχόλιο που θεώρησε ότι τον θίγει.

 Προφυλάκιση και υποψηφιότητα για δήμαρχος Αθηναίων 

Τον Σεπτέμβριο του 2013 συνελήφθη με την κατηγορία της ένταξης σε εγκληματική οργάνωση, αλλά αφέθηκε ελεύθερος με περιοριστικούς όρους.Συνελήφθησαν βουλευτές και στελέχη της Χρυσής Αυγής, PiraeusPress 28/09/2013. Τον Ιανουάριο του 2014 ανακοίνωσε πως θα ήταν υποψήφιος δήμαρχος Αθηναίων. Στις δημοτικές εκλογές που έγιναν τον Μάιο, ο συνδυασμός του κατετάγη τέταρτος με ποσοστό 16,1% και περίπου 36.000 ψήφους, με τον ίδιο να είναι υπόδικος. Τον Ιούλιο του 2014 κρίθηκε προφυλακιστέος με την κατηγορία της διακεκριμένης οπλοκατοχής με σκοπό τη διάθεση όπλων σε εγκληματική οργάνωση.Διακεκριμένη οπλοκατοχή:
Προφυλάκιση Κασιδιάρη με πόρισμα - καταπέλτη, Έθνος 13/07/2014.
Ενώπιον των ανακριτριών εκ νέου σήμερα ο Ηλίας Κασιδιάρης: κατηγορείται για διακεκριμένη οπλοκατοχή, nerit.gr.
Στον Κορυδαλλό ο Ηλιας Κασιδιάρης για διακεκριμένη οπλοκατοχή, Επαγγελματικό Επιμελητήριο Αθηνών 10/07/2014. Οι ανακριτές και ο εισαγγελέας έκριναν ότι τα δύο όπλα που βρέθηκαν με άδεια στο σπίτι του, από τα οποία το ένα ανήκε στον πατέρα του, είχαν δεχτεί μεταβολές, κάτι που θεωρείται ποινικό αδίκημα.Το σκεπτικό της προφυλάκισης του Ηλία Κασιδιάρη, Ναυτεμπορική 10/07/2014.Προθεσμίες έλαβαν οι Κασιδιάρης και Μίχος που μίλησαν για «σαθρές κατηγορίες», Τα Νέα 03/07/2014. Στο σκεπτικό της προφυλάκισης έπαιξε ρόλο ο βίαιος χαρακτήρας του βουλευτή.Βίαιος χαρακτήρας:
Στις φυλακές Κορυδαλλού ο Κασιδιάρης ως «ύποπτος για τέλεση νέων αδικημάτων», Τα Νέα 10/07/2014. Ο ίδιος χαρακτήρισε τη δίωξή του ως πολιτική.Στο Εφετείο ο Κασιδιάρης: "Η δίωξη είναι πολιτική" , enikos.gr 24/06/2019. Αποφυλακίστηκε με περιοριστικούς όρους τον Ιούλιο του 2015.

 Επεισόδιο με Νίκο Δένδια 

Τον Μάιο του 2017, καθώς ο ίδιος ρητόρευε από τη θέση του σε συνεδρίαση της Βουλής, ο βουλευτής της ΝΔ Νίκος Δένδιας πέρασε από τον διάδρομο μπροστά του. Ο Κασιδιάρης του έκανε παρατήρηση σε έντονο ύφος και τον έσπρωξε, σύμφωνα με αυτόπτες μάρτυρες. Προκλήθηκε έντονη λογομαχία η οποία οδήγησε στην αποβολή από την αίθουσα του Κασιδιάρη και -εν συνεχεία- ολόκληρης της ΚΟ της ΧΑ, από το προεδρείο.

 Άλλα επεισόδια και καταγγελίες 

Πρώην μέλη της ΧΑ τον κατηγορούν ότι το 2008, επικεφαλής μιας ομάδας δέκα χρυσαυγιτών, επιτέθηκε και γρονθοκόπησε με σιδηρογροθιά τον προσφάτως αποχωρήσαντα πρώην υπαρχηγό της ΧΑ, Δημήτρη Ζαφειρόπουλο, και το 2009 επιτέθηκε στο βουλευτή του ΛΑΟΣ, Άδωνι Γεωργιάδη.

Το 2012 διαπληκτίστηκε πολύ έντονα με τον Κωνσταντίνο Πλεύρη σε τηλεοπτική συνέντευξη.Κώστας Πλεύρης: «Έτσι θα ξαπλώσω κάτω τον Ηλία Κασιδιάρη», iefimerida 16/06/2012. Ανακτήθηκε στις 19/05/2017. 

Κατηγορήθηκε ότι τον Νοέμβριο του 2012, σε εκδήλωση της ΧΑ, είχε εξαπολύσει απειλές εναντίον αξιωματικών της Ελληνική αστυνομίας υποστηρίζοντας ότι δεν έπρεπε να επιτρέψουν τη διεξαγωγή αντισυγκέντρωσης από μέλη αριστερών συλλογικοτήτων και αντιεξουσιαστές. Αθωώθηκε τον Φεβρουάριο του 2018 από το Μονομελές Πλημμελειοδικείο Ηρακλείου.

 Δίωξη για διέγερση σε βία και αθώωση 

Τον Σεπτέμβριο του 2017, καταδικάστηκε σε ποινή φυλάκισης 6 μηνών με τριετή αναστολή από το Μονομελές Πλημμελειοδικείο Αθηνών, για περιστατικό που έλαβε χώρα τον Μάιο του 2011. Σύμφωνα με τον εισαγγελέα "ο κατηγορούμενος προέτρεψε ευθέως πολίτες να πάρουν τον νόμο στα χέρια τους και να ασκήσουν βία σε συγκεκριμένες περιοχές της Αθήνας". Τον Δεκέμβριο του 2018 κρίθηκε αθώος από το Β' Τριμελές Πλημμελειοδικείου Αθηνών.Αθώωση Κασιδιάρη για τη διέγερση σε βία κατά των Ρομά στον Ασπρόπυργο το 2011, JailGoldenDawn 05/12/2018. Ανακτήθηκε στις 05/12/2018.

 Ρατσιστικά και επιθετικά σχόλια στη βουλή 

Με αφορμή τη συμμετοχή της Ελένης Φουρέιρα στο Διαγωνισμό Τραγουδιού Eurovision του 2018, προχώρησε σε ρατσιστικές δηλώσεις εντός της βουλής κατηγορώντας ανοιχτά τη τραγουδίστρια για τις Αλβανικές της ρίζες. Επίσης, κατέκρινε το μεταναστευτικό κίνημα και το τρόπο με τον οποίο ζουν και εργάζονται οι Αλβανοί στη χώρα, αλλά και το καθεστώς Ράμα, κάνοντας χρήση και της ρητορικής «όποιος διαφημίζει μεγάλες Αλβανίες, έξω από την Ελλάδα».

Αντίστοιχα, τον Μάιο του 2018 με αφορμή τη συζήτηση περί ασύλου σε ομάδες προσφύγων, ο Ηλίας Κασιδιάρης επιτέθηκε λεκτικά στη Τασία Χριστοδουλοπούλου λέγοντας αναφερόμενος στο κόμμα του ότι «εμείς, όταν βγούμε, να βάλουμε την Χριστοδουλοπούλου σε βραχονησίδα να την βλέπουν το βράδυ σαν σκιάχτρο να λένε "Παναγιά μου τι είναι αυτό" και να γυρίζουν να φεύγουν». Η βουλευτής του ΣΥΡΙΖΑ έκανε λόγο με τη σειρά της «για παραλήρημα από νεοναζί κανίβαλο».

Συγγραφικό έργο

 Τομέας Χ (2010)
 Οι Άλλοι Σπαρτιάτες (2013)
 Πολιτικό Ημερολόγιο Φυλακής (2015)
 Μέλαν Όναρ (2020)
Σταυροφορία κατά του Ισλάμ (2021)
Η Αλήθεια Πίσω Από Την Νόσο COVID-19 (2022)
Το δόγμα των 7 θαλασσών (2023)
Ο Στρατηγός Μου Και Αυτοκράτωρ Αλέξανδρος (2024)
Η Ελλάδα ανήκει στους Έλληνες (2025)

 Παραπομπές 

Κατηγορία:Έλληνες αρχηγοί κομμάτων
Κατηγορία:Πρόεδροι του Εθνικού Κόμματος - Έλληνες
Κατηγορία:Βουλευτές Αττικής
Κατηγορία:Βουλευτές εκλεγμένοι με τη Χρυσή Αυγή
Κατηγορία:Δημοτικοί Σύμβουλοι ανά την Ελλάδα
Κατηγορία:Αρνητές του Ολοκαυτώματος
Κατηγορία:Έλληνες νεοναζιστές